Public procurement notice: Contract Notice
Published: 2017-10-19
Buyer: Region Midtjylland
Country: DK
Contract type: Services
Procedure: Competitive procedure with negotiation
CPV classification: 72253200: Computer systems support services | 72254100: Systems testing services | 72260000: Software-related services | 72261000: Software support services | 72265000: Software configuration services
Estimated value: 200000000 DKK
Submission deadline: 2017-11-16
Award criteria: The most economic tender

Technical requirements: Udbud af anskaffelse af system til administration af løn- og personaleopgaver samt arbejdstidsplanlægning som en service.
Kontrakt om anskaffelse af system til administration af løn- og personaleopgaver samt arbejdstidsplanlægning.
Udbuddet omfatter anskaffelse, drift og vedligeholdelse af et standardsystem som en service til understøttelse af de løn- og personaleadministrative processer samt arbejdstidsplanlægning.
Systemet skal pr. 1.11.2019 være klar til indberetning af løndata for forudlønnede samt varetagelse af planlægning forud for fuld ibrugtagning.
I overensstemmelse med Udbudsloven vil Region Midtjylland indlede en forhandling med de udvalgte tilbudsgivere, hvis formål er at indkredse og fastslå, hvorledes Region Midtjyllands behov bedst kan opfyldes.
Under forhandlingerne vil Region Midtjylland sikre, at alle tilbudsgivere behandles ens. Der udøves ikke forskelsbehandling ved at give oplysninger, som kan stille nogle tilbudsgivere bedre end andre.
Det er ikke givet på forhånd, at Region Midtjylland vil diskutere de samme elementer med alle tilbudsgiverne, og Region Midtjylland forbeholder sig således — under overholdelse af ligebehandlingsprincippet — ret til også at føre forhandling om de elementer i hvert af de konkret afgivne tilbud, der set i forhold til Region Midtjylland er relevante.
Forud for afholdelse af forhandlingsmødet vil hver tilbudsgiver få tilsendt en agenda og en angivelse af de hovedemner, som Region Midtjylland ønsker at diskutere.
Det er en betingelse for tilbudsgiverens videre deltagelse i udbuddet med forhandling, herunder ret til afgivelse af endeligt tilbud, at tilbudsgiveren rettidigt har afgivet indledende tilbud og eventuelle reviderede forhandlingstilbud i forhandlingsfasen.
Region Midtjylland forbeholder sig ret til i forhandlingsfasen at anmode tilbudsgiverne om deltagelse i yderligere forhandlingsmøder. Der vil ikke ske en begrænsning i antallet af tilbud, der skal forhandles.
Udbuddet vedrører en offentlig kontrakt. Kontrakten indeholder dog rammeaftalelignende elementer, idet det er muligt at tilkøbe nærmere angivne af hoc-ydelser til de fastsatte timepriser for ad hoc-bistand.
Hvis der modtages flere egnede anmodninger end det fastsatte antal ansøgere, der vil blive opfordret til at afgive tilbud, vil ordregiver foretage udvælgelsen af det fastsatte antal ud fra et sagligt skøn, hvor der lægges vægt på den økonomiske og finansielle kapacitet ud fra de i pkt. III.1.2) afgivne oplysninger samt den tekniske og faglige kapacitet ud fra de i pkt. III.1.3) afgivne oplysninger, som beskrevet ved vurderingsgrundlaget nedenfor:
I) Den bedste og mest relevante tekniske og faglige formåen vurderet på grundlag af ansøgers referencer, der dokumenterer erfaring med levering af tilsvarende ydelser af tilsvarende kompleksitet og til tilsvarende kunder.
II) Den bedste økonomiske og finansielle formåen vurderet på grundlag af ansøgers omsætning og soliditetsgrad, hvor der vil blive lagt særligt vægt på, at der dokumenteres en høj og stabil omsætning og en høj soliditetsgrad.
Iht. Udbudslovens § 49, stk. 2 om opdeling i delkontrakter (opdel eller-forklar-princippet) er det ordregivers vurdering, at kontrakten ikke hensigtsmæssigt kan opdeles. Et samlet udbud af systemet er således den mest hensigtsmæssige løsning for ordregiver, idet ansvaret for etablering af en sammenhængende løsning og integrationen mellem systemerne entydigt ligger hos 1 leverandør.

Eligibility requirements: Ansøger skal aflevere et »fælleseuropæisk udbudsdokument« (også kaldet »ESPD «), hvori ansøger skal afgive erklæringer om følgende forhold: 1. Hvorvidt ansøgeren er omfattet af udelukkelsesgrundene i udbudslovens § 135, stk. 1-3 (obligatoriske udelukkelsesgrunde om deltagelse i kriminel organisation, bestikkelse, svig, terrorhandlinger, hvidvaskning, børnearbejde, ubetalt forfalden gæld mv.), og 2. Hvorvidt ansøgeren er omfattet af udelukkelsesgrundene i udbudslovens § 136 (obligatoriske udelukkelsesgrunde om interessekonflikter, konkurrencefordrejning, groft urigtige oplysninger mv.), og 3. Hvorvidt ansøgeren er omfattet af udelukkelsesgrundene i udbudslovens § 137, stk. 1, nr. 2 (vedrører konkurs, insolvens- eller likvidationsbehandling, rekonstruktion, indstillet erhvervsvirksomhed og lignende situationer) og i udbudslovens § 137, stk. 1, nr. 6 (vedrører uretmæssig påvirkning af beslutningsproces mv.) Anmodning om prækvalifikation kan kun tages i betragtning, såfremt ovennævnte erklæringer er afgivet i ESPD, jf. udbudslovens § 148. Erklæringer kan således ikke afgives på anden vis. Ved sammenslutninger af ansøgere (konsortium) skal hver enkelt deltager i sammenslutningen vedlægge et særskilt ESPD som omfatter ovennævnte erklæringer. Hvis ansøger baserer sig på andre enheders økonomiske/finansielle formåen og/eller teknisk/faglige formåen (f.eks. underleverandører eller enheder inden for samme koncern, herunder moder-, søster- eller datterselskaber), skal hver enkelt af disse enheder vedlægge et særskilt fælleseuropæisk udbudsdokument som omfatter ovennævnte erklæringer.

Award value: 200000000